บีโอไอเปิดยื่นลงทุนกิจการท้องถิ่น
อรรชกาปลื้มบีเอ็มดับเบิลยู จ่อตั้งสำนักงานระดับโลกในไทย,นางอรรชกา สีบุญเรือง รมว.อุตสาหกรรม เปิดเผยหลังการหารือกับนายแมทธิอัส พฟาลซ์ ประธานบริษัท บีเอ็มดับเบิลยู กรุ๊ป ไทยแลนด์ ว่า มาตรการส่งเสริมอุตสาหกรรมยานยนต์ของประเทศไทยที่ผ่านมาถือว่าประสบความสำเร็จ ทำให้บริษัทบีเอ็มดับเบิลยูขยายการลงทุนในไทยอย่างต่อเนื่อง ปีที่ผ่านมาได้ลงทุนขยายกำลังการผลิตอีก 10,000 คัน เพิ่มจากที่ผลิตได้ 8,000 คัน โดยยอดการผลิตที่เพิ่มขึ้นนี้จะเป็นการผลิตรถบีเอ็มดับเบิลยูรุ่น X5 และ X3 เพื่อส่งออกไปยังประเทศจีน ขณะที่นายแมทธิอัสกล่าวว่า บริษัท ยังมีแผนที่จะผลิตรถยนต์ปลั๊กอินไฮบริดในไทย โดยจะเริ่มในรุ่นบีเอ็มดับเบิลยู X5 ก่อน คาดว่า เริ่มผลิตได้ในช่วงครึ่งปีหลัง เพื่อตอบสนองความต้องการของตลาดภายในประเทศที่มีความต้องการสูงขึ้นเรื่อยๆ โดยในปีนี้จะมียอดผลิตรถยนต์ทั้งหมดได้ไม่ต่ำกว่า 20,000 คัน และบริษัทมีแผนที่จะเข้ามาตั้งสำนักงานจัดซื้อชิ้นส่วนระดับโลกในไทย เพื่อเข้ามาเลือกซื้อชิ้นส่วนที่มีคุณภาพจัดส่งไปให้กับโรงงาน 30 แห่งใน 14 ประเทศทั่วโลก มีจำนวนการผลิตรถยนต์กว่า 2 ล้านคัน โดยในปัจจุบันซื้อชิ้นส่วนในไทยมูลค่ากว่า 4,000 ล้านบาทต่อปี โดยหากมีการตั้งศูนย์จัดซื้อแห่งนี้แล้วมูลค่าการสั่งซื้อชิ้นส่วนยานยนต์เพิ่มขึ้นอีกมาก,นางหิรัญญา สุจินัย เลขาธิการสำนักงานคณะกรรมการส่งเสริมการลงทุน (บีโอไอ) เปิดเผยว่า ในเดือน เม.ย.นี้ บีโอไอจะออกประกาศมาตรการส่งเสริมการลงทุนท้องถิ่นให้มีการลงทุน 1 ตำบล 1 กิจการ กระจายใน 3 กิจการ คือ โรงงานแปรรูปเกษตร แหล่งท่องเที่ยวชุมชน และศูนย์จำหน่ายผลิตภัณฑ์ชุมชน ในมาตรการดังกล่าวอย่างเป็นทางการเพื่อบังคับใช้ตามกฎหมาย จากปัจจุบันอยู่ระหว่างตรวจสอบรายละเอียดโดยผลการหารือกับผู้ประกอบการรายใหญ่ที่สนใจลงทุน และประเมินจากความพร้อมของวิสาหกิจชุมชนที่กระจายอยู่ใน 7,000 ตำบล จาก 800 อำเภอทั่วประเทศ โดยได้ตั้งเป้าหมายกิจการที่ขอส่งเสริมการลงทุนมากกว่า 1,000 ราย จากเดิมตั้งเป้าหมายขั้นต้นไว้ที่ 999 โครงการ แบ่งเป็นกิจการแปรรูปเกษตร 900 แห่ง แหล่งท่องเที่ยวชุมชนมากกว่า 90 โครงการ และศูนย์จำหน่ายผลิตภัณฑ์ชุมชน 9 แห่ง เพราะบีโอไอยังมีข้อจำกัดเรื่องกำลังคนและมีศูนย์ภูมิภาคเพียง 7 แห่ง ประกอบกับมาตรการดังกล่าวมีข้อกำหนดเรื่องเวลาคือจะต้องขอลงทุนภายในปีนี้ และเริ่มการผลิตหรือให้บริการภายในปี 2560.
นางอรรชกา สีบุญเรือง รมว.อุตสาหกรรม เปิดเผยหลังการหารือกับนายแมทธิอัส พฟาลซ์ ประธานบริษัท บีเอ็มดับเบิลยู กรุ๊ป ไทยแลนด์ ว่า มาตรการส่งเสริมอุตสาหกรรมยานยนต์ของประเทศไทยที่ผ่านมาถือว่าประสบความสำเร็จ
อรรชกา สีบุญเรือง,หิรัญญา สุจินัย,บีเอ็มดับเบิลยู,บีโอไอ,ลงทุน,ข่าว,ไทยรัฐฉบับพิมพ์